|  |
| --- |
| REPUBLIKA HRVATSKA  OSJEČKO-BARANJSKA ŽUPANIJA  **OPĆINA ERNESTINOVO**  **Jedinstveni upravni odjel** |

KLASA: 112-02/24-01/1

URBROJ: 2158-19-03-24-1

Ernestinovo, 27. veljače 2024.

Na temelju članaka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 i 112/19), pročelnica Jedinstvenog upravnog odjela Općine Ernestinovo, raspisuje

**JAVNI NATJEČAJ**

**za prijam službenika/ice u Jedinstveni upravni odjel Općine Ernestinovo**

1. Viši referent/ica za opće poslove – 1 izvršitelj, m/ž, na neodređeno vrijeme uz obvezni probni rad od 3 (tri) mjeseca

Opći uvjeti za prijam u službu:

* punoljetnost
* hrvatsko državljanstvo
* zdravstvena sposobnost za obavljanje poslova radnog mjesta na koje se osoba prima.

Osim općih uvjeta za prijam u službu kandidati službenika/icu moraju ispunjavati sljedeće posebne uvjete:

* sveučilišni prijediplomski studij ili stručni prijediplomski studij ili stručni kratki studij ekonomskog, pravnog ili društvenog smjera
* najmanje jedna godina radnog iskustva na odgovarajućim poslovima
* organizacijske sposobnosti
* komunikacijske vještine
* položen državni stručni ispit
* poznavanje rada na računalu

Uz prijavu koja treba sadržavati ime i prezime kandidata, e-mail adresu i broj telefona, potrebno je priložiti i sljedeću dokumentaciju:

* životopis (vlastoručno potpisan) – obvezno
* dokaz o stručnoj spremi (preslika diplome) – obvezno
* dokaz o hrvatskom državljanstvu (preslika domovnice ili važeće osobne iskaznice) – obvezno priložiti jedno ili drugo
* dokaz o radnom stažu (elektronički zapis ili potvrda o radnom stažu Hrvatskog zavoda za mirovinsko osiguranje),
* izvornik ili preslika uvjerenja nadležnog suda da se protiv kandidata ne vodi kazneni postupak i da nije pravomoćno osuđen za kaznena djela iz članka 15. Zakona (ne starije od 6 mjeseci) – obvezno
* vlastoručno potpisanu izjavu da za prijam u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08, 61/11, 3/18) – obvezno
* svjedodžbu o položenom državnom ispitu – dodatno

Osoba koja ima potrebno radno iskustvo na odgovarajućim poslovima, a nema položen državni ispit, može se primiti u službu i rasporediti na radno mjesto, pod uvjetom da ispit položi u roku godine dana od prijma u službu.

Kandidat koji nije podnio pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom u postupku prijma. Svi dokumenti mogu biti dostavljeni u presliku. Izabrani kandidat prije donošenja rješenja o prijemu dužan je dostaviti originale navedene dokumentacije i uvjerenje o zdravstvenoj sposobnosti.

U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 68/11, 3/18, 112/19, dalje: Zakon). Na javni natječaj se, pod jednakim uvjetima, mogu javiti osobe oba spola.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji (NN broj 121/17, 98/19) te na članak 47. Zakona o civilnim stradalnicima iz Domovinskog rata (Narodne novine broj 84/21.) uz prijavu na javni natječaj u kojoj se dužan pozvati na pravo prednosti te ima prednost u odnosu na ostale kandidate samo pod jednakim uvjetima, dužan/a je priložiti osim dokaza o ispunjavanju traženih uvjeta koji su objavljeni na web-stranici Ministarstva hrvatskih branitelja: https://branitelji.gov.hr/zaposljavanje – u – drzavnoj – sluzbi/843.

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (NN broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13),, uz prijavu na javni natječaj u kojoj se dužan pozvati na pravo prednosti te ima prednost u odnosu na ostale kandidate samo pod jednakim uvjetima, dužan je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN broj 157/13, 152/14 i 39/18), uz prijavu na javni natječaj u kojoj se dužan pozvati na pravo prednosti te ima prednost u odnosu na ostale kandidate samo pod jednakim uvjetima, dužan/a je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

U Jedinstvenom upravnom odjelu Općine Ernestinovo osigurana je zastupljenost pripadnika nacionalnih manjina sukladno članku 22. stavak 2. i 3. Ustavnog zakona o pravima nacionalnih manjina (Narodne novine, broj 155/02, 47/10, 80/10 i 93/11).

Postupak prijma putem javnog natječaja obuhvaća obveznu provjeru znanja i sposobnosti kandidata. Na prethodnu provjeru znanja i sposobnosti mogu pristupiti samo kandidati koji ispunjavaju formalne uvjete iz javnog natječaja. Nepravodobne i nepotpune prijave neće se razmatrati. Ako kandidat ne pristupi prethodnoj provjeri znanja, smatra se da je povukao prijavu na javni natječaj.

**Prijave s dokazima o ispunjavanju uvjeta podnose se u roku od 8 dana od dana objave javnog natječaja u Narodnim novinama, a prijave se podnose isključivo u zatvorenoj kuverti, neposredno ili poštom na adresu: Općina Ernestinovo, Vladimira Nazora 64, 31215 Ernestinovo s naznakom: » Javni natječaj – viši referent za opće poslove“**

Na temelju članka 24. stavka 5. Zakona, Općina Ernestinovo zadržava pravo poništenja javnog natječaja bez posebnog objašnjenja. Odluka se dostavlja svim kandidatima prijavljenim na javni natječaj

Na mrežnoj stranici Općine Ernestinovo: <https://www.ernestinovo.hr/> objavit će se opis poslova radnog mjesta, podaci o plaći radnog mjesta koje se popunjava, način prethodne provjere znanja i sposobnosti kandidata, te pravni izvori za pripremu kandidata za provjeru. Na istoj mrežnoj stranici i na oglasnoj ploči Općine Ernestinovo objavit će se vrijeme održavanja prethodne provjere znanja i sposobnosti kandidata, najmanje 5 dana prije provjere.

Sukladno Općoj uredbi o zaštiti podataka (EU) 2016/679 – u daljnjem tekstu: Uredba) i Zakonu o provedbi Opće uredbe o zaštiti podataka (Narodne novine broj 42/18.), Općina Ernestinovo kao voditelj obrade osobnih podataka sa istima će postupati prema načelima obrade osobnih podataka navedenih u članku 5. Uredbe.

|  |  |
| --- | --- |
|  | Pročelnica  Ivana Švast Mikolčević, mag.iur., v.r. |